CELEX: 62015TN0392
Language: sl
Date: 2015-07-17 00:00:00
Title: Zadeva T-392/15: Tožba, vložena 17. julija 2015 – European Dynamics Luxembourg in drugi/Evropska železniška agencija

5.10.2015   
            
            
               SL
            
            
               Uradni list Evropske unije
            
            
               C 328/13
            
         Tožba, vložena 17. julija 2015 – European Dynamics Luxembourg in drugi/Evropska železniška agencija
   (Zadeva T-392/15)
   (2015/C 328/12)
   Jezik postopka: grščina
   
      Stranke
   
   
      Tožeče stranke: European Dynamics Luxembourg SA (Luxembourg, Luksemburg), Evropaiki Dinamiki – Proigmena Sistimata Tilepikinonion Pliroforikis kai Tilematikis AE (Αtene, Grčija), European Dynamics Belgium SA (Βruselj, Βelgija) (zastopnika: I. Ambazis in M. Sfyri, odvetnika)
   
      Tožena stranka: Evropska železniška agencija (ERA)
   
      Predlogi
   
   Tožeče stranke Splošnemu sodišču predlagajo, naj:
   
               —
            
            
               odločbo Evropske železniške agencije, ki je bila tožečim strankam sporočena z dopisom direktorja službe za vire in podporo z dne 8. maja 2015, in s katero je ERA ponudbo tožečih strank v odprtem razpisnem postopku št. 2015/S 019-029728, imenovanem „ERA/2015/01/OP ESPEISD 5“ – „Opravljanje zunanjih storitev za razvoj informacijskega sistema Evropske železniške agencije“, ki so jo podale za enega od treh sklopov, in sicer za sklop št. 1, „Asistenca, podpora in razvoj informacijskega sistema v zvezi z viri in časom na lokaciji“, uvrstila na drugo mesto, razglasi za nično;
            
         
               —
            
            
               odločbo Evropske železniške agencije, ki je bila tožečim strankam sporočena z dopisom direktorja službe za vire in podporo z dne 1. julija 2015, in s katero je ERA ponudbo tožečih strank v odprtem razpisnem postopku št. 2015/S 019-029728, imenovanem „Opravljanje zunanjih storitev za razvoj informacijskega sistema Evropske železniške agencije“, ki so jo podale za enega od treh sklopov, in sicer za sklop št. 2, „Asistenca, podpora in razvoj informacijskega sistema zunaj lokacije“, uvrstila na drugo mesto, razglasi za nično;
            
         
               —
            
            
               Evropski železniški agenciji naloži plačilo vseh stroškov.
            
         
      Tožbeni razlogi in bistvene trditve
   
   Tožeče stranke trdijo, da je treba izpodbijani odločbi v skladu s členom 263 PDEU razglasiti za nični, ker ERA ni spoštovala obveznosti obrazložitve, saj ocena tehnične ponudbe tožečih strank ni bila zadostno obrazložena glede na obstoj neobičajno nizkih ponudb.